Vo 1978 bis 1986 isch de Maurer  Gmeindrot z Hinwil gsi. Im 1983i isch er i de Zürcher Kantonsrot gwählt worde un derte blibe bis zu sinere Wahl i de Nationalrat im 1991. Vo 1996 bis 2008 isch er Präsident vo de SVP Schwiiz gsi, wo unter sinere Führig zu de wählerschtärkschte Partei vo de Schwiiz worden isch. Am 10. Dezember 2008 isch er als Nachfolger vom Samuel Schmid i de Bundesrot gwählt worde un hett am 1. Jänner 2009 sis Amt aaträte un s  Departement für Verteidigig, Bevölkerigsschutz un Sport (VBS) übernoh.